tartuNLP/wikipedia-smugri-20251201 huggingface dataset:
Ozolnieki (Slampe vald)

Ozolnieki on küla ("vidējciems") Lätis Tukumsi piirkonnas Slampe vallas. 
Küla asub valla loodeosas ja jääb piirkonna keskusest Tukumsist 6 kilomeetri kaugusele. Küla piirile jääb Ceriņi bussipeatus.
Vīksele

Vīksele on küla ("mazciems") Lätis Tukumsi piirkonnas Slampe vallas. 
Küla asub valla keskosas ja jääb valla keskusest Slampest 3,5, piirkonna keskusest Tukumsist 18,9 ning Riiast 60,5 kilomeetri kaugusele. Küla on tekkinud endise Vīksele mõisa ("Wiexeln") keskuse juurde.
Külas kasvab looduskaitsealune tamm ümbermõõduga 4.9 m.
Visuddhimagga

Visuddhimagga (paali keeles 'puhastumise tee') on Buddhaghosa teos, mis on kirjutatud 5. sajandil Sri Lankal. 
Seda on peetud kõige tähtsamaks tekstiks theravaadas lisaks paali kaanonile ning seda hinnatakse kõrgelt ka teistes koolkondades. See raamat on olulisel kohal budistliku meditatsiooni praktiseerimisel ka tänapäeval.
Teose 22 peatükki on jaotatud kolme ossa vastavalt kaheksaosalise tee kolmele alajaotusele, milleks on kõlblus, keskendumine ja mõistmine. 
Arvatakse, et "Visuddhimagga" tugineb suurel määral Buddhaghosa eelkäija Upatissa (3. saj) teosele «Vabanemise tee» (paali keeles "vimuttimagga"), mis aga paalikeelsel algkujul ei ole säilinud.
Bonanza (Colorado)

Bonanza on linn USA-s Colorado osariigis Saguache'i maakonnas.
Elanike arv on 2020. aastas rahvaloenduse kohaselt 17. Bonanza on teine kõige väiksema elanike arvuga linn Colorado osariigis (vähem elab elanikke ainult Jeffersoni maakonnas asuvas Lakeside'is).
Bonanza on endine hõbedakaevanduslinn. Hõbeda leiukohad avastati Bonanza lähedal 1880. aastal. Juba järgmisel aastal sai Bonanza linnaõigused. USA rahvaloenduse järgi oli Bonanzas suurim elanike arv 1930. aastal, kui seal elas 445 inimest. Pärast seda hakkas elanike arv linnas kiiresti langema ja 1980. aastal elas linnas vaid kaheksa inimest.
Zeltaleja

Zeltaleja on küla ("mazciems") Lätis Gulbene piirkonnas Stradi vallas.
Küla asub valla põhjaosas Mellupe jõe ääres. Asulas on Zeltaleja bussipeatus. Looduskaitse all on külas kasvav Zeltaleja tamm.
Aastal 2007 oli külas 35 elanikku.
Siljāņi

Siljāņi on küla ("mazciems") Lätis Gulbene piirkonnas Stradi vallas.
Küla asub valla põhjaosas Mellupe jõe ääres. Looduskaitse all on külas kasvavad Siljāņi tammed.
Mezīši

Mezīši on küla ("mazciems") Lätis Gulbene piirkonnas Stradi vallas.
Küla asub valla lõunaosas Mezītise järve ääres.
Aastal 2007 oli külas 14 elanikku.
Kinnunen (perekonnanimi)

Kinnunen on soomepärane perekonnanimi.
Lejasstradi

Lejasstradi on küla ("mazciems") Lätis Gulbene piirkonnas Stradi vallas.
Küla asub valla keskosas Krustalīce jõe ääres. Asulas on Lejasstradi bussipeatus. 
Looduskaitse all on külas kasvav Krustalīce Lejasstradi tamm ja Vecstradi tamm ümbermõõduga 5,5 meetrit.
Aastal 2007 oli külas ligikaudu 35 elanikku.
Ekaterina Velmezova

Ekaterina Velmezova (sündinud 3. veebruaril 1973) on keeleteadlane, tõlkija ja luuletaja.
Ta töötab professorina Lausanne'i Ülikoolis ja külalisprofessorina Tartu Ülikoolis. Tema eriala on keeleteaduse ajalugu. 
Ta on tõlkinud vene keelde muuhulgas Jaan Kaplinski luulekogu "Tule tagasi helmemänd" ja Charles Bally raamatu "Le langage et la vie". 
Ta on avaldanud artikleid ja retsensioone ajalehes Sirp, luuletusi ajakirjades Võšgorod ja Tallinn ning mitmekeelse (vene, prantsuse, eesti) luulekogu "Время, конец и начало" (2021).
Samiņi

Samiņi on küla ("mazciems") Lätis Gulbene piirkonnas Stradi vallas.
Küla asub valla keskosas Krustalīce jõe ääres.
Nātiņi

Nātiņi on küla ("mazciems") Lätis Gulbene piirkonnas Stradi vallas.
Küla asub valla loodeosas Krustalīce jõe ääres. Nātiņi jääb Gulbene linna piirile. Asulas on Tiltakalnsi bussipeatus.
Looduskaitse all on külas kasvav Vainagi tamm ümbermõõduga 4 meetrit.
Mācītājmāja

Mācītājmāja on küla ("mazciems") Lätis Gulbene piirkonnas Stradi vallas.
Küla asub valla loodeosas. Mācītājmāja jääb Gulbene linna piirile. Asulas on Mācītājmāja bussipeatus.
Looduskaitse all on külas kasvav paju ümbermõõduga 4,78 meetrit.
Stāķi

Stāķi on küla ("ciems") Lätis Gulbene piirkonnas Stradi vallas. 
Küla asub valla kirdeosas merepinnast 130 meetri kõrgusel, Riiast 188 ja valla ning piirkonna keskusest Gulbenest 4 km kaugusel. 
Küla rajati 1970. ka 1980. aastatel kui maaparandajate asula. Külas on raamatukogu, põhikool ja kultuurimaja. Seal asuvad Stāķi ja Stāķu centrsi bussipeatus.
Šķieneri

Šķieneri on küla ("ciems") Lätis Gulbene piirkonnas Stradi vallas.
Küla asub valla kirdeosas merepinnast 130 meetri kõrgusel, Riiast 187 ja valla ning piirkonna keskusest Gulbenest 4,1 km kaugusel. 
Küla rajati XX sajandil kui riikliku ettevõtte Lauktehnika tööliste asula. Šķieneris on Stāķi postkontor, seal on Šķieneri bussipeatus.
2022. aasta meeste rannavõrkpalli Euroopa meistrivõistlused

2022. aasta meeste rannavõrkpalli Euroopa meistrivõistlused olid Euroopa Võrkpalliliidu CEV korraldatavad meeste Euroopa meistrivõistlused rannavõrkpallis. Võistlused toimusid 16.–21. augustil 2022 Münchenis, Saksamaal. Võistlustele pääsesid 32 paari.
Võistluse võitsid esmakordselt David Åhman ja Jonatan Hellvig, kes esindasid Rootsit. Eestit esindasid võistlustel Kusti Nõlvak ja Mart Tiisaar, kes jõudsid 16 parema sekka.
Eelring.
Protseduur.
Eelringi pääses kvalifikatsioonide kaudu 32 rannavõrkpallipaari, kellest 24 pääsevad väljalangemismängudele. Võistkonnad jagati alagruppidesse loosi kaudu 22. juunil 2022. Eelringist pääsevad alagrupi võitjad otse 16 parema hulka. Alagrupi 2 ja 3 koht pääsevad 24 hulka. Alagrupis mängib iga võistkond kaks mängu. Esimeses mängus lähevad paarid vastamisi asetuse järgi (esimene ja neljas ning teine ja kolmas). Teises mängus lähevad vastamisi esimeste mängude võitjad omavahel ning kaotajad omavahel.
Edasipääseja selgitamine:
Alagrupimängud toimusid 16.–17. augustil 2022.
Väljalangemismängud.
&lt;onlyinclude&gt;&lt;/onlyinclude&gt;
Maa Õun

Maa Õun (saksa keeles "Erdapfel" 'maa' + 'õun') on vanim säilinud Maad kujutav gloobus. Selle valmistas saksa kaupmees ja kartograaf Martin Behaim aastatel 1490–1492. Maad kujutavaid gloobuseid tehti ka varem, kuid neid pole säilinud.
Gloobusel ei ole kujutatud Ameerikat, sest Christoph Columbus naasis sealt alles 1493. aastal.
Tänapäeval tähendab "Erdapfel" saksa keeles kartulit, gloobuse tegemise ajal ei olnud kartuleid veel Ameerikast Euroopasse toodud.
Maa Õun asub muuseumis Nürnbergis.
Narva Raadio

Narva Raadio on kohalik jaam Narvas.
Raadiojaam tegutses sagedusel 89,8 MHz. Praegu on sellel sagedusel Maximus.
Praegu levib jaam internetis.
Star FM Eesti

Star FM Eesti on Eesti raadiojaam, mis mängib vaid Eesti muusikat.
Star FM Eesti on kuuldav Haapsalus ja Läänemaal 103,8 MHz, Võrus ja Võrumaal 94,8 MHz, Rakveres ja Lääne-Virumaal 88,5 MHz, Põltsamaal ja Jõgevamaal 95,8MHz, Tallinnas ja Harjumaal 95,8 MHz, Saaremaal 89,6 MHz, Valgas ja Valgamaal 100,4 MHz
Tallinn 10A DAB+ 209,936 MHz
Koeru 7A DAB+ 188,928 MHz
Pehka 10A DAB+ 209,936 MHz
Tartu 5A DAB+ 174,928 MHz
Seljametsa 6A DAB+ 181,936 MHz
Kuula parimat kodumaist muusikat Star FM Eesti kodulehelt - Star FM Eesti
Star FM Eesti toob sinuni parima kodumaise muusika! Eetris kõlavad armastatud hitid ja värskeimad lood Eesti tippartistidelt, pakkudes täiuslikku helitausta nii hommikukohvile, autosõidule kui ka hilisõhtusele jalutuskäigule. Nagu Eestimaa loodus, on ka meie muusika mitmekesine ja kaunis – karge nagu hommikune udu rabas, soe nagu suvine rannapäev ja värske nagu kevadine mets. Lisaks parimale Eesti muusikale kuuled argipäeviti kell 6–10 ka Raadio Star FM põhikanali Hommikuprogrammi, mis tõmbab päeva hoogsalt käima ja toob naeru igasse hommikusse.
Toome värav (Tallinn)

Toome värav ehk Toomvärav ehk Toompea vallivärav oli Tallinna muldkindlustusvööndi vallivärav Toompeal. Värav rajati 17. sajandi lõpul
Tänapäeva Toompea tänava sihil ning Falgi tee ja Komandandi tee joonel asunud värav lammutati 1860. aastal.
Creede

Creede on linn USA-s Colorado osariigis, Minerali maakonna halduskeskus ja ainus omavalitsusüksus. Elanike arv on 2020. aasta rahvaloenduse kohaselt 257. Aastal 2010 oli elanikke 290. Creede on saanud nime 19. sajandi viimastel kümnenditel sealkandis tegutsenud kaevuri Nicholas C. Creede'i järgi.
Esimesed valged asunikud saabusid praeguse Creede'i lähedale juba enne 19. sajandi keskpaiga. 1860. aastate lõpus avastati Creede'i lähedal esimene suur hõbedamaagisoon. 1880. aastate lõpus sai Creede'ist Colorado üks viimaseid suuri hõbedakaevandamise buumilinnu. Linna hõbedakaevandusi teenindas Denver and Rio Grande Western Railroadi raudteeliin. Sajandivahetuseks elas Creede'is ligi 1000 elanikku. Creede sai linnaõigused 19. mail 1892.
1890. aastate alguses suleti osariigi Denveris paljud hasartmänguasutused, mistõttu kolisid paljud need asutused Creede'i. See tõi linnas omakorda kaasa kuritegevuse kasvu ja seal leidsid peidupaiga paljud kuulsad kurjategijad ja lindpriid, teiste seas Soapy Smith ja Robert Ford. Creede'i kuulsus jäi aga üürikeseks, sest juba 1892. aasta juunis leidis linna äripiirkonnas aset suur tulekahju. Umbes samal ajal legaliseeriti Denveris taas hasartmängurlus ja paljud ettevõtted kolisid tagasi sinna. Lisaks tabas 1893. aastal paljusid Colorado hõbedakaevanduslinnu majanduslik langus. Hõbeda hind langes ja paljud kaevandused suleti. Koos sellega hakkas elanike arv linnas vähenema.
Creede'is asub 12 meetrit pikk ja üle 270 kg kaaluv alumiiniumist kahvliskulptuur Creede Fork, mis on tuntud "Maailma suurima kahvlina". See avati 2012. aastal ning sellest on saanud kohalik vaatamisväärsus.
I Love You Always Forever

"I Love You Always Forever" on Walesi laulja Donna Lewise debüütsingel tema debüütalbumilt "Now in a Minute" (1996). Laulu kirjutas Lewis ning produtseerisid Lewis ja Kevin Killen, see ilmus albumi esiksinglina USA-s 7. mail 1996 ja Ühendkuningriigis 26. augustil 1996. Laul on inspireeritud H.E. Batesi romaanist Love for Lydia, millest refrään on võetud.
Tšulõmid

Tšulõmid, ka tšulõmitatarlased, on Venemaal Siberis elav turgi rahvas, kes kõnelevad tšulõmi-tatari ja vene keelt. Nad on nimetuse saanud Obi lisajõe Tšulõmi järgi, mille ääres nad elutsevad. Nad on arvatud Venemaa väiksearvuliste põlisrahvaste hulka.
Nad elavad peamiselt Tomski oblasti Teguldeti rajoonis, eriti selle keskuses Teguldeti külas, lisaks Krasnojarski krai Tjuhteti rajoonis.
Aastatel 1971–1984 sõlmitud tšulõmmide abieludest oli 55% puhul abikaasaks teise rahvuse esindaja. 2002. aasta Venemaa rahvaloenduse järgi elas riigis 656 tšulõmmi (54 neist elas linnades), kellest 77 kõneles tšulõmi-tatari keelt. 2010. aasta rahvaloenduse andmeil oli tšulõmmide arv vähenenud 355-le, kusjuures keeleoskajaid oli nende hulgas 44. 2021. aasta rahvaloenduse järgi oli neid Venemaal 382.
"Tšulõmitatarlased" on rahvale venelaste antud nimetus. Omanimetus lähtub hõimunimetustest "Küärük", "Kezik", "Melez".
Gouves

Gouves on vald Põhja-Prantsusmaal Pas-de-Calais' departemangus.
Põllumajandusküla asub 9,7 km Arrasist läänes, teede D56 ja C5 ristumiskoha ümbruses, väikese Gy jõe orus.
Gouy-en-Artois

Gouy-en-Artois (pikardi: "Gouy-in-Artoé") on vald Põhja-Prantsusmaal Pas-de-Calais' departemangus.
Põllumajandusküla asub 14 km Arrasist edelas, teede D66 ja D34 ristumiskoha ümbruses.
Täpik

Täpik ("Argynnis") on koerlibliklaste sugukonda kuuluv perekond päevaliblikaid.
Perekonda kuulub umbes 40 liiki. Alamperekonna "Speyeria" liigid eraldatakse vahel iseseisvasse perekonda.
Pseudovene stiil

Uusvene stiil ehk pseudovene stiil (vene keeles "псевдорусский стиль", "неорусский стиль", "русско-византийский стиль") on katustermin reale stiilidele, mis tekkisid Venemaa historitsismis 19. sajandi teisel veerandil. Uusvene stiili iseloomustab lähtumine Venemaa ajaloolisest arhitektuurist, eelkõige Peetri-eelse Venemaa arhitektuuri ja Bütsantsi arhitektuuri elementide eklektiline kombineerimine ja segamine.
Uusvene arhitektuuristiili tõus langeb kokku ajaga, mil 19. sajandi Euroopas taastekkis huvi rahvusliku arhitektuuri vastu. Selles stiilis ehitised kujutavad endast Venemaa ajaloolise arhitektuuripärandi interpretatsioone ja stilisatsioone. Pole õige nimetada seda vanavene või vene stiiliks, sest enamik uusvene stiilis töötanud arhitekte ei rekonstrueerinud ega kasutanud mineviku arhitektuuritraditsioone, vaid ühendasid ajaloolise arhitektuuri üksikuid elemente muude rahvusvaheliste neostiilidega, 19.–20. sajandi vahetusel ka juugendstiili vormikeelega.
Stiilisuunad.
Vene-bütsantsi stiil.
Esimene selgejoonelisem stiilisuund pseudovene stiilis, mida nimetatakse vene-bütsantsi stiiliks (1825–1850, kohati kuni 1870. aastateni), on täheldatav 1830. aastate kirikuehitistes, eriti linnades ja muudes suuremates asulates. Esimeseks selles stiilis ehitiseks peetakse Aleksander Nevski mälestuskirikut Potsdamis, mis pühitseti 1828. aastal ja mille arhitekt oli Vassili Stassov. Sellele suunale oli valitsuse lai toetus, sest stiil kehastas ideed Bütsantsi ja Venemaa vahelisest järjepidevusest. 
Vene-bütsantsi suunale kirikuehituses pani süstemaatilise aluse Konstantin Thon, kelle muidu klassitsistliku aluspõhjaga projektidesse olid lisatud vanavene ehituskunstist pärit vormid. Aastail 1838 ja 1844 ilmus temalt kaks albumitäit kirikute ideaalprojekte. Seda kirikuarhitektuuri iseloomustab Bütsantsi kompositsioonitehnikate ja arhitektuurimotiivide laenamine. Iseloomulikke näiteid: Päästja Kristuse katedraal, Relvapalat, Suomenlinna kirik, Jeletsi Taevaminemise kirik, katedraalid Tomskis, Doni-äärses Rostovis ja Krasnojarskis. Järgmise põlvkonna arhitektid arendasid vene-bütsantsi stiili edasi eklektilise historitsismi suunas.
Eesti kirikutest on vene-bütsantsi stiilis näidisprojektide järgi püstitatud Haapsalu Maria-Magdaleena kirik, Mustvee Nikolai kirik ja Tallinna Aleksander Nevski kalmistu kirik (hävinud).
Romanovite stiil.
Aastail 1870–1891
Akadeemiline historitsism.
1891–1900
Uusvene modern.
1900–1920
Fabrizio Angileri

Fabrizio Germán Angileri (sündinud 15. märtsil 1994 Junínis) on Argentina jalgpallur, kes mängib poolkaitsjana Hispaania kõrgliigaklubis Getafe.
Argentina kõrgliigas debüteeris ta 2013. aasta veebruaris Godoy Cruzi meeskonnas. Aastatel 2019–2022 mängis ta Argentina kõrgliigaklubis River Plate. 2021. aastal tuli ta River Plate'iga Argentina meistriks.
2022. aasta juulis sõlmis ta nelja-aastase lepingu Getafega.
Toila-Oru Issandamuutmise kirik

Toila-Oru Issandamuutmise kirik oli 1899. aastal Vene suurkaupmehe Grigori Jelissejevi Toila-Oru lossi ansamblisse ehitatud õigeusu kirik.
Kirik demonteeriti 1935. aastal, kui loss kujundati riigivanema suveresidentsiks.
Kiriku arhitekt oli Jelissejevite perekonnaarhitekt, kunstiteadlane ja kirjastaja Gavril Baranovski. Uusvene stiilis kirik oli mõõtmetelt väike, kompaktse üldlahendusega ja viie saleda torniga katusel. Hoone nurka oli liidetud kirikust vaid veidi kõrgem neljatahuline kellatorn. Kirik valmis vaid kahe kuuga ja selle pühitses 16. augustil 1899 Riia ja Miitavi ülempiiskop Agafangel.
Kolga (perekonnanimi)

Kolga on eesti perekonnanimi.
Statistika.
2022. aasta 1. jaanuari seisuga oli Eestis perekonnanimi Kolga 242 inimesel: 114 mehel ja 128 naisel. Perekonnanimede levikult oli Kolga meeste puhul 676. kohal ja naiste puhul 652. kohal.
Kolga oli kõige levinum perekonnanimi vanuserühmas 0–4 aastat, kus neid on 10 000 elaniku kohta 2,67.
Nimi oli kõige sagedasem Lääne maakonnas, kus sellist nime kandis maakonna 10 000 elaniku kohta keskmiselt 8,80 inimest.
19. sajandi algul pandi pärisorjusest vabastamise käigus Eesti kihelkondade 13 erinevas mõisavallas talupoegadele nimeks Kolga. Neist Tartumaal Võnnu kihelkonnas ja Võrumaal Urvaste kihelkonnas kahes vallas. 
Nimede eestistamise käigus võeti 1935. ja 1937. aastal Kolga uueks nimeks kolmel juhul, kui loobuti nimedest Kariler, Patska ja Sahliht.
Cheick Doucouré

Cheick Oumar Doucouré (sündinud 8. jaanuaril 2000 Bamakos) on Mali jalgpallur, kes mängib poolkaitsjana Inglismaa Premier League'i klubis Crystal Palace ja Mali jalgpallikoondises.
Ta alustas jalgpalli mängimist kodumaal, kui liitus 2009. aastal Bamakos jalgpalliakadeemiaga JMG Academy.
2018. aastal liitus ta Prantsusmaa klubiga Lens. Alates hooajast 2018/19 kuulus ta Lensi põhikoosseisu. Aastatel 2020–2022 mängis ta Lensiga kaks hooaega Prantsusmaa kõrgliigas.
2022. aasta juulis sõlmis ta viieaastase lepingu Crystal Palace'iga.
Mali jalgpallikoondises debüteeris 17. novembril 2018 Aafrika rahvaste karikavõistluste valikmängus Gaboni vastu. Ta kuulus Mali koondisse 2019. aasta Aafrika rahvaste karikavõistlustel.
Vitali Deineha

Vitali Deineha (sündinud 25. oktoobril 1983 Kiievis) on Ukraina vabatahtlik ja ühiskonnategelane, heategevusfondi Naase Elusalt ja meediaprojekti Ukrainian Witness asutaja. Veebruarist kuni septembrini 2023 oli ta Ukraina kaitseministri asetäitja digiarengu küsimustes.
Elukäik.
Deineha sündis 25. oktoobril 1983 Kiievis.
Ta õppis Kiievi Polütehnilises Instituudis rakendusmatemaatika teaduskonnas. Pärast instituudi lõpetamist 2007. aastal tegutses ta IT-spetsialistina. Aastaid hiljem jätkas ta õpinguid Kiievi rahvusvahelises ettevõtlusinstituudis, et täiendada oma juhioskusi. 2020. aastal sai ta sealt magistrikraadi ärijuhtimise erialal.
2014. aasta mais, pärast Venemaa-Ukraina sõja algust asutas Deineha heategevusfondi Naase Elusalt. Aastatel 2016–2017 töötas ta fondi juhtimise kõrvalt ka rahvusvahelise organisatsiooni Transparency International Ukraina haru initsiatiivil loodud sõltumatu kaitsealase korruptsioonivastase komitee nõunikuna.
Hiljem alustas ta tegevust ka ajakirjanikuna, juhtides aastatel 2017–2020 telekanali 24 saadet "Хроніки неоголошеної війни" ('Väljakuulutamata sõja kroonika').
Fondi Naase Elusalt juhtis Deineha kuni 2020. aasta maini, et seejärel valmistuda ümbermaailmareisiks, mis oli olnud ta pikaaegne unistus. Ta asus teele 2021. aasta lõpus, ent saades veebruaris teada sõja peatse eskaleerumise võimalikkusest, otsustas tagasi pöörduda ja jõudis Kiievisse 22. veebruaril, vahetult enne Venemaa täiemahulist sissetungi.
Ukrainasse tagasi jõudnud, asutas ta meediaprojekti Ukrainian Witness, mille eesmärk on jäädvustada sõjaaegset igapäevaelu ja pakkuda seejuures kvaliteetset materjali välismaistele meediaväljaannetele.
Deineha on väitnud, et talle on aastate jooksul korduvalt tehtud ettepanekuid asuda Ukraina kaitseministeeriumi teenistusse. 2023. aasta veebruaris otsustas ta lõpuks vastu võtta pakkumise saada kaitseministri asetäitjaks digiarengu küsimustes. 21. veebruaril 2023 kinnitas valitsus Deineha sellesse ametisse. Pärast Rustem Umjerovi kaitseministriks saamist vabastati ministeeriumisiseste ümberkorralduste käigus ametist kuus ministri asetäitjat, teiste hulgas ka Deineha. 27. septembril 2023 asendati Deineha Katerõna Tšernohorenkoga.
Ukrainian Witness

Ukrainian Witness (ka Український свідок) on Ukraina meediaprojekt, mis loodi märtsis 2022 pärast Venemaa täiemahulise rünnaku algust.
Asutamine ja eesmärgid.
Meediaprojekti registreerisid 16. märtsil 2022 kodanikuühendusena Olha Buzunova, kellest sai organisatsiooni direktor, varem heategevusfondi Naase Elusalt asutanud ja juhtinud Vitali Deineha ning ajakirjanik Serhi Melnõtšuk. Ukrainian Witnessi meeskond peab projekti alguskuupäevaks 25. veebruari, kui meediaprojekti initsiaator Deineha, kes oli äsja tagasi pöördunud pooleli jäänud ümbermaailmareisilt, helistas Melnõtšukile ja kutsus teda üles sõjasündmusi dokumenteerima. Sisuliselt alustas projekt tegevust märtsi alguses.
Vitali Deineha sõnul ei olnud Ukraina ühiskond 2014. aastal olnud valmis selleks, et toimuvaid sündmusi video- ja fotomaterjali abil dokumenteerida ning seeläbi Vene propaganda vastu võidelda. Sõjategevuse laienemise järel soovisid projekti asutajad selle vea parandada.
Ukrainian Witness on paljuski orienteeritud rahvusvahelisele publikule ja teeb sel eesmärgil koostööd meediaväljaannetega väljaspool Ukrainat.
Tegevus.
Ukrainian Witness tegeleb peamiselt videomaterjali tootmisega, mis laaditakse üles Youtube'i. Samas on projekt esindatud ka mitmetes sotsiaalmeediakanalites.
Märtsis 2022 filmis Ukrainian Witnessi võttegrupp Irpinis vahetult pärast seda, kui Vene väed sealt lahkunud olid ning andis video üle CNNile. Tegemist oli ühega esimestest videotest, mis kajastasid Irpinis toimunud sündmusi.
Augustis 2022 sattus Ukrainian Witnessi võttegrupp Avdijivkas Vene vägede suurtükitule alla. Ajakirjanike ja neid saatnud sõjaväelase sõnul oli rünnak eesmärgistatult suunatud nende vastu, sest vahetult enne seda olid nad kuulnud enda pea kohal lennanud drooni ja mürsud langesid neile väga lähedale.
Lielkaļi

Lielkaļi on küla ("mazciems") Lätis Gulbene piirkonnas Galgauska vallas.
Küla asub valla edelaosas.
Plēķi

Plēķi on küla ("mazciems") Lätis Gulbene piirkonnas Galgauska vallas.
Küla asub valla põhjaosas. Asulast idas asub Plēķi tiik.
Rimstavas

Rimstavas on küla ("ciems") Lätis Gulbene piirkonnas Galgauska vallas.
Küla asub valla kaguosas, Riiast 180, piirkonna keskusest Gulbenest 13 ja valla keskusest Galgauskast 8 km kaugusel. Küla jääb merepinnast 130 meetri kõrgusele.
Rimstavas kujunes teise maailmasõja järgsetel aastatel kui kolhoosi Kopdarbība keskasula. Külas on Rimstavase bussipeatus.
Sīļi (Galgauska vald)

Sīļi on küla ("mazciems") Lätis Gulbene piirkonnas Galgauska vallas.
Küla asub valla kaguosas.
Zemītes

Zemītes on küla ("mazciems") Lätis Gulbene piirkonnas Galgauska vallas.
Küla asub valla edelaosas.
Musteri

Musteri on küla ("mazciems") Lätis Gulbene piirkonnas Galgauska vallas.
Küla asub valla lääneosas endise Ieriķi–Gulbene–Abrene raudtee ääres. Asulas on Zāģētava bussipeatus.
Musteri jääb Tirza jõe ja Galgauska veskijärve kaldale.
Galgauskas muiža

Galgauskas muiža (ka Muiža, vanasti Galgauska või Galgovska, tõlkes "Galgauska mõis") on küla ("mazciems") Lätis Gulbene piirkonnas Galgauska vallas.
Küla asub valla keskosas Tirza jõe kaldal. Asula on kujunenud endise Galgauska mõisa keskuse juurde.
Galgauska mõisakompleks, sealhulgas tootmishoone ja möldri maja, ning Galgauska õigeusu kirik on kohaliku kaitse all olevad kultuurimälestised.
Looduskaitse all on külas kasvav elupuu ümbermõõduga 1,55 meetrit.
Gouy-en-Ternois

Gouy-en-Ternois on vald Põhja-Prantsusmaal Pas-de-Calais' departemangus.
Väike põllumajandusküla asub 27 km Arrasist läänes, tee D82 ääres.
Tūjas

Tūjas on küla ("mazciems") Lätis Gulbene piirkonnas Jaungulbene vallas.
Küla asub Riiast 202 km kaugusel valla kaguosas, Ušursi järve põhjakaldal.
Obrava

Obrava (ka Obrova) on küla ("mazciems") Lätis Gulbene piirkonnas Jaungulbene vallas.
Küla asub Riiast 202 km kaugusel valla lõunaosas.
Aduliena

Aduliena on küla ("mazciems") Lätis Gulbene piirkonnas Jaungulbene vallas. 
Küla asub valla lääneosas. Küla on saanud nime Tirza valda jääva Aduliena järve järgi. Külas on Aduliena ja Sveķu skola bussipeatus.
1997. aastal oli külas 128 elanikku, 2000. aastal 107.
Clément Grenier

Clément Jean Camille Grenier (sündinud 7. jaanuaril 1991 Annonay's) on Prantsusmaa jalgpallur, kes mängib ründava poolkaitsjana Hispaania kõrgliigaklubis Mallorca.
2002. aastal liitus ta Lyoni Olympique'i noorteakadeemiaga. Klubi põhimeeskonnas debüteeris ta Prantsusmaa kõrgliigas hooajal 2009/10. Alates hooajast 2011/12 kuulus ta Lyoni põhikoosseisu. 2012. aastal võitis ta Lyoniga Prantsusmaa karikafinaali ja superkarika. Hooaja 2016/17 teises pooles oli ta Lyonist laenul Itaalia kõrgliigaklubis AS Roma.
2018. aasta jaanuaris sõlmis ta lepingu Prantsusmaa kõrgliigaklubiga Guingamp. Sama aasta juulis sõlmis ta kaheaastase lepingu Prantsusmaa kõrgliigaklubiga Rennesi Stade. 2019. aastal võitis ta klubiga Prantsusmaa karikavõistlused.
2022. aasta märtsis sõlmis ta lepingu Mallorcaga.
Aastatel 2009–2012 mängis Grenier Prantsusmaa noortekoondistes. 2011. aastal saavutas ta Prantsusmaa kuni 20-aastaste koondisega juunioride maailmameistrivõistlustel neljanda koha. Prantsusmaa jalgpallikoondises mängis ta aastatel 2013–2014 kokku viis korda. 2014. aasta mais nimetati ta 2014. aasta maailmameistrivõistlustel osalevasse Prantsusmaa koondisse, kuid vigastuse tõttu pidi ta kohast loobuma ja ta asendati Morgan Schneiderliniga.
Radio Love

Radio Love oli ainus Inglise raadio Levis ainult Tallinnas ja Harjumaal.
Ušuri

Ušuri on küla ("mazciems") Lätis Gulbene piirkonnas Jaungulbene vallas.
Küla asub valla kaguosas, Ušursi järve läänekaldal. Looduskaitse all on külas kasvav tamm ümbermõõduga 4,82 meetrit.
Ušuri kalmistu ja Ušuri muinaskalmed jäävad Līgo valda.
Agrumi

Agrumi on küla ("mazciems") Lätis Gulbene piirkonnas Jaungulbene vallas.
Küla asub valla põhjaosas. Seal on Agrumi bussipeatus.
Institut des hautes études scientifiques

Institut des hautes études scientifiques on Pariisis asuv Prantsusmaa teadus- ja õppeasutus, mille asutas 1958. aastal ettevõtja ja matemaatik Léon Motchane koos Robert Oppenheimeri ja Jean Dieudonné abiga.
Institut des hautes études scientifiques'i peetakse Prantsusmaa kõige mainekamaks teadusasutuseks. See on pühendunud ainuüksi uurimistööle, üliõpilaskond puudub. Loengukursused on kõigile avatud ja tasuta. Kool ei väljasta diplomeid ega teaduskraade.
Siladzirnavas

Siladzirnavas on küla ("mazciems") Lätis Gulbene piirkonnas Jaungulbene vallas.
Küla asub valla keskosas, Liede jõe ääres ja Siladzirnavase järve lõunakaldal. Asulas on Siladzirnavase bussipeatus.
Pauri

Pauri on küla ("mazciems") Lätis Gulbene piirkonnas Jaungulbene vallas.
Küla asub valla lääneosas Vijata jõe ääres. Seal asub Pauri bussipeatus.
Kaipi

Kaipi on küla ("mazciems") Lätis Gulbene piirkonnas Jaungulbene vallas.
Küla asub valla edelaosas Grīvupīte oja ääres. Asulas on Līkumi ja Kaipi bussipeatus.
Grīvas

Grīvas on küla ("mazciems") Lätis Gulbene piirkonnas Jaungulbene vallas.
Küla asub valla edelaosas Grīvupīte oja ääres.
Aleksander Tulk

Aleksander Tulk (25. august 1929 Narva – 22. mai 1990 Tallinn) oli eesti allveesportlane, treener ja õpetaja. 
Haridus.
Tulk lõpetas 1949. aastal Tallinna Merekooli ja 1956. aastal Leningradis Lesgafti Kehakultuuri Instituudi. 
Sportlaskarjäär.
Ujumistreeninguid alustas ta koolipäevil Friedel Raudsepa õpilasena. Allveesporti hakkas harrastama 1958. aastal, olles ühtlasi Eesti allveespordi ellukutsujaid. Võitis 1969. aastal EM-il kulla. NSVL Meistrivõistlustel sai 1961–1974 9 kulda, 5 hõbedat ja 1 pronksi, 1968 tuli NSVL absoluutseks meistriks. Eesti MV võitis 1961–75 lestaujumises, allveeorienteerumises ja allveekalapüügis kokku 17 medalit. Meistersportlane (1963), suurmeister (1973). Kuulus 1960–77 Eesti ja 1969–73 ka NSVL koondisse. Oli Vladimir Girsi soodimehena medalivõitjaid ka NSVL jääpurjetamise meistrivõistlustel. 
Töö.
Tulk töötas pärast merekooli lõpetamist jäälõhkujal Jermak, hiljem Tallinna 25. keskkoolis ja Tallinna Kaubandustehnikumis kehalise kasvatuse õpetajana. NSVL Teeneline treener (1968). Õpilasi: Peeter Vaik, Tiiu Kaaret, Boriss Popov, Lembit Tooman, Reet Tölp, Ando Ahven, Kaie Part. Kuulus Allveespordiföderatsiooni presiidiumi.
Krapa

Krapa on küla ("ciems") Lätis Gulbene piirkonnas Daukstese vallas.
Küla asub valla lääneosas, Riiast 185, piirkonna keskusest Gulbenest 9 ja valla keskusest Starist 5 km kaugusel. Krapa jääb merepinnast 145 meetri kõrgusele. Külas on Krapas centrsi ja Krapa bussipeatus.
Krapa on kujunenud endise Krapa mõisa ("Kroppenhof") keskuse juurde. Krapa mõisakompleks, sealhulgas laut, ait ja mõisavalitseja maja, on kohaliku kaitse all olevad muinsusmälestised. Riikliku kaitse all on küla lähistel asuv Krapa linnamägi.
Looduskaitse all on Krapa saar ja Skujiņase saar.
Suur Kremli palee

Suur Kremli palee (vene keeles "Большой Кремлёвский дворец") on administratiivhoone Moskva Kremlis Venemaal, ehitatud aastail 1837–1849 Borovitsi künkale, kus alates 14. sajandist oli asunud Moskva suurvürstide mõis. Hoone on pseudovene stiilis, selle projekteeris arhitektide töörühm Konstantin Thoni juhtimisel (kes on ühtlasi ka Relvapalati ja Lunastaja Kristuse katedraali arhitekt). Hoone pidi rõhutama Venemaa isevalitsuse suurust ja võimu.
Daukstes

Daukstes on küla ("ciems") Lätis Gulbene piirkonnas Daukstese vallas. 
Küla asub valla idaosas, Riiast 198, piirkonna keskusest Gulbenest 12 ja valla keskusest Starist 6,5 km kaugusel. Küla jääb merepinnast 110 meetri kõrgusele Audīle jõe kaldale. Dauksteses on postkontor ja raamatukogu, seal asub Daukstese bussipeatus. Aastani 2016 oli külas ka põhikool.
Daukstes rajati II maailmasõja järgsetel aastatel kui kolhoosi Uzvara keskasula. 
Looduskaitse all on tamm ümbermõõduga 4,33 meetrit.
Mitmetaktiline paus

Mitmetaktiline paus (inglise keeles "multi-measure rest", "multiple bar rest", saksa keeles "Mehrtaktpause") on muusikas paus, mis vältab kaks või rohkem tervet takti. Mitmetaktiline paus on levinud orkestriteoste partiides, kus on tavaline, et kõik pillid ei mängi kogu aeg teose algusest lõpuni.
Mitmetaktilist pausi on noodikirjas märgitud erinevalt. Üks tänapäeval levinud märkimisviis koosneb pikast paksust mõlemas otsas seriifidega horisontaaljoonest noodijoonestiku keskmisel joonel ja arvust selle kohal, mis märgib pausi taktide hulka.
Juhul, kui mitmetaktilise pausi ajal muutub helistik või taktimõõt, tuleb selguse mõttes paus noodikirjas vastavalt mitmeks osaks jagada. Samuti tuleb paus jagada pausi jooksul esineva kahekordse taktijoone korral.
Briči

Briči on küla ("mazciems") Lätis Gulbene piirkonnas Daukstese vallas.
Küla asub valla edelaosas, Mārki Suursoo kaguserval. Küla eraldab soost Nidrīte jõgi. Soo on looduskaitse all, kaitse all on ka külas kasvav tamm ümbermõõduga 4,84 meetrit.
Külas on Jaunsētase, Briči ja Priedkalni bussipeatus.
Priedkalni muinaskalmed on muinsusmälestisena riikliku kaitse all.
Elstes

Elstes on küla ("mazciems") Lätis Gulbene piirkonnas Daukstese vallas.
Elstes asub valla keskosas. Külla jäi Pļaviņase–Gulbene raudteel asunud Elste raudteepeatus. Seal asub Elstese bussipeatus.
Külas kasvav mänd ümbermõõduga 4,06 meetrit on looduskaitse all.
Theodor Gehlhaar

Carl Theodor Gehlhaar (1805 Limbaži – 1871 Limbaži) oli baltisaksa graafik, maalija ja apteeker.
Lejasandži

Lejasandži on küla ("mazciems") Lätis Gulbene piirkonnas Daukstese vallas.
Lejasandži asub valla lääneosas Pļaviņase–Gulbene raudtee ääres.
Külas kasvav Elstese saar ümbermõõduga 4,6 meetrit on looduskaitse all.
Asulas on Elstes krustojumsi ja Pastsi bussipeatus.
S-350

50R6A S-350 Vitjaz (vene keeles С-350 Витязь) on Venemaa keskmaa õhutõrjesüsteem, mille arendas välja GSKB Almaz-Antei. GRAU indeks 50R6A.
See on mõeldud välja vahetama vanemaid S-300PS süsteeme.
Gouy-sous-Bellonne

Gouy-sous-Bellonne on vald Põhja-Prantsusmaal Pas-de-Calais' departemangus.
Põllumajandusküla asub 24 km Arrasist idas, teede D956 ja D45 ristumiskoha ümbruses.
Graincourt-lès-Havrincourt

Graincourt-lès-Havrincourt on vald Põhja-Prantsusmaal Pas-de-Calais' departemangus.
Põllumajandusküla asub 35 km Arrasist kagus, teede D15 ja C5 ristumiskoha ümbruses. Kiirteede A26 ja A2 liiklussõlm asub külast vaid 800 m kaugusel.
Šļaukas

Šļaukas on küla ("mazciems") Lätis Gulbene piirkonnas Daukstese vallas.
Küla asub valla lääneosas. Looduskaitse all on üks nimetu tamm, Priedīši saar ja Šļaukase tamm.
Līves (Daukstese vald)

Līves on küla ("mazciems" ) Lätis Gulbene piirkonnas Daukstese vallas.
Küla asub valla põhjaosas Āriņupīte oja kaldal. Asulas on Līvese bussipeatus.
Vienvārstes

Vienvārstes on küla ("mazciems") Lätis Gulbene piirkonnas Daukstese vallas.
Vienvārstes asub valla kirdeosas Pļaviņase–Gulbene raudtee ääres.
Külas kasvav Vienvārstese tamm ümbermõõduga 7 meetrit on looduskaitse all.
Jaunāmuiža (Līgo vald)

Jaunāmuiža on küla ("mazciems" ) Lätis Gulbene piirkonnas Līgo vallas.
Küla asub valla põhjaosas Pļaviņase–Gulbene raudtee ääres.
Siltais

Siltais (mõnes allikas ka Siltāji) on küla ("mazciems" ) Lätis Gulbene piirkonnas Līgo vallas.
Küla asub valla loodeosas Pļaviņase–Gulbene raudtee ääres. Külas asub Siltaise bussipeatus.
Feel So Close

"Feel So Close" on šoti DJ Calvin Harrise laul, mis avaldati teise singlina tema kolmandalt stuudioalbumilt "18 Months" (2012). Sõnade saamiseks ja eraldiseismiseks pidi Harris selle laulu juurde laulmise juurde tagasi pöörduma, olles eelnevalt teatanud, et on kontserdil laulmise lõpetanud. 2012. aasta lõpuks oli seda lugu USA-s müüdud üle 2,17 miljoni eksemplari.
Līgomuiža

Līgomuiža on küla ("mazciems" ) Lätis Gulbene piirkonnas Līgo vallas.
Küla asub valla lääneosas Asarupe jõe ääres. Külas on Varītese bussipeatus.
My Way (Calvin Harrise laul)

"My Way" on šoti DJ ja produtsendi Calvin Harrise laul. Lugu avaldati 16. septembril 2016. Harris teatas singlist oma Twitteri lehel viis päeva enne selle avaldamist. Sarnaselt oma eelmistele 2010. aastate singlitele "Summer" ja "Feel So Close", naaseb Harris vokalistina. See saavutas Ühendkuningriigi singlite edetabelis 4. koha. Väljaspool Ühendkuningriiki tõusis singel edetabelite esikohale Tšehhi Vabariigis ja Ungaris ning jõudis edetabeli esikümnesse Austraalias, Austrias, Belgias, Prantsusmaal, Saksamaal, Iisraelis, Liibanonis, Hollandis, Uus-Meremaal, Norras, Paraguays, Poolas, Iirimaal, Slovakkias, Rootsis ja Šveitsis ning edetabelite esikümnes Kanadas, Taanis, Soomes, Itaalias, Portugalis ja Hispaanias.
Jaume Costa

Jaume Vicent Costa Jordá (sündinud 18. märtsil 1988 Valencias) on Hispaania jalgpallur, kes mängib vasakkaitsjana Hispaania kõrgliigaklubis RCD Mallorca.
Ta alustas klubikarjääri kodulinnaklubis Valencia CF. Aastatel 2007–2009 mängis ta Valencia reservmeeskonnas Hispaania tugevuselt neljandas ja kolmandas liigas. Valencia põhimeeskonnas debüteeris ta 4. detsembril 2008 UEFA karikavõistluste alagrupimängus Club Brugge vastu. Hooajal 2009/10 oli ta laenul Hispaania esiliigaklubis Cádiz.
2010. aasta suvel liitus ta Villarrealiga. Esimesel kahel hooajal mängis ta põhiliselt Villarreali reservmeeskonnas Hispaania tugevuselt kolmandas liigas. Villarreali põhikoosseisu kuulus ta alates hooajast 2012/13. Hooajal 2019/20 oli ta Villarrealist laenul Valencias.
2021. aasta juulis sõlmis ta kaheaastase lepingu äsja Hispaania kõrgliigasse tõusnud Mallorcaga.
Aastatel 2004–2005 mängis Costa Hispaania kuni 16-aastaste ja kuni 17-aastaste koondistes.
Summer (Calvin Harrise laul)

"Summer" on šoti DJ Calvin Harrise laul, mis avaldati 14. märtsil 2014 teise singlina tema neljandalt stuudioalbumilt "Motion" (2014). Sarnaselt oma varasema singliga "Feel So Close" ja hilisemale singlile "My Way", naaseb Harris vokalistina singlil "Summer". Juuresoleva muusikavideo režissöör on Emil Nava ja see esilinastus 6. aprillil 2014.
Lugu debüteeris Ühendkuningriigi singlite edetabelis esikohal, saades Harrise kuuendaks Ühendkuningriigi esinumbriks. See saavutas Billboard Hot 100 edetabelis 7. koha, olles tema esikümnes ja kokkuvõttes kolmas hitt ning 2014. aasta juuli seisuga oli see Ameerika Ühendriikides müüdud üle miljoni eksemplari. "Summer" on saanud Briti singli ja Briti aasta artistivideo nominatsioonid 2015. aasta Brit Awardsil.
Carlsbad

Carlsbad on linn USA-s California osariigis San Diego maakonnas Santa Catalina lahe ääres. See asub Los Angelese kesklinnast 140 km kaugusel lõunas ja San Diego kesklinnast 56 km kaugusel põhjas. Carlsbad piirneb põhjas Oceanside'i, läänes Vista ja San Marcose ning lõunas Encinitase linnaga.
Elanike arv on 2020. aasta rahvaloenduse seisuga 114,746. Aastal 2010 oli elanikke 105 328. See on elanike arvult maakonna viies linn. 2010. aasta rahvaloenduse kohaselt moodustasid 82,8% elanikest valged, 7,1% aasialased ja 1,3% afroameeriklased. Ladinaameeriklaste osatähtsus oli 13,3%.
Esimesena uuris California lõunaosa sisemaa piirkonda 1769. aastal hispaanlaste Portolá ekspeditsioon. 1880. aastatel rajas praeguse Carlsbandi piirkonda kaevu John Frazier. Ta hakkas raudteejaamas vett pakkuma ja peagi sai see koht nimeks Frazier's Station. Mõni aeg hiljem rajati teine kaev, mille vett uurides selgus, et see sarnaneb vetega, mis on maailmas tuntud tervistava toime poolest. Tänu sellele nimetati linn Euroopas Böömimaal asuva Karlsbadi (praegune Karlovy Vary) järgi, mis on tuntud oma spaade poolest. 1880. aastate teisel poolel hakati piirkonnas ulatuslikult tegelema põllumajandusega. Muuhulgas kasvati seal tsitrusi, avokaadosid ja oliive.
Carlsbad sai linnaõigused 16. juulil 1952.
Carlsbadis valitseb vahemereline kliima. Talved on pehmed ja mõõdukate sademetega. Alla nulli langeb õhutemperatuur harva. Maist septembrini sajab väga harva, kuid suvekuudel võib esineda udu. Kõige soojem on ilm septembris ja oktoobris, mil Carlsbadini küündivad sisemaalt ookeani poole puhuvad kuumad Santa Ana tuuled.
Keskmine sissetulek leibkonna kohta aastas on Carlsbadis umbes 105 000 dollarit, millega kuulub Carlsbad California viie jõukama linna hulka.
Linnas asub 1999. aastal avatud teemapark Legoland California. 1976. aasta märtsis avati Carlsbadis California osariigi esimene rulapark. See pole küll säilinud, sest selle kohale rajati hiljem tööstuspiirkond.
Linna läbib kiirtee Interstate 5.
Carlsbadi sõpruslinnad on Futtsu Jaapanis (alates 1998. aastast) ja Karlovy Vary Tšehhis.
2023. aasta meeste Euroopa meistrivõistlused võrkpallis

2023. aasta Euroopa meistrivõistlused võrkpallis olid 33. meeste Euroopa meistrivõistlused võrkpallis, mida korraldas Euroopa Võrkpalliliit CEV. Finaalturniir toimus neljas riigis: Itaalias, Bulgaarias, Põhja-Makedoonias ja Iisraelis. Kokku kvalifitseerus võistlustele 24 Euroopa võrkpallikoondist.
Teist korda krooniti Euroopa meistriks Poola, kes võitis finaalis 3:0 Itaaliat. Turniiri kõige väärtuslikumaks mängijaks (MVP) valiti Poola nurgaründaja Wilfredo León Venero.
Eesti võrkpallikoondis kvalifitseerus finaalturniirile valiksarja kaudu. Ühe võidu ja nelja kaotusega saadi alagrupis 5. ja lõpparvestuses 20. koht.
Kvalifitseerunud võistkonnad.
Itaalia, Bulgaaria, Põhja-Makedoonia ja Iisrael kvalifitseerusid finaalturniirile korraldajatena. Algul jagati 2021. aasta EM-i kaheksale parimale (va korraldajatena juba koha saanud) koht finaalturniirile, kuid poliitilistel põhjustel eemaldati võistlustelt Venemaa. Ukraina sai algselt võistluste korraldusõiguse, kuid sõja puhkemise tõttu nad seda teha ei saanud ning nemad said tekkinud asenduskoha. Valiksarja kaudu kvalifitseerus finaalturniirile lisaks 12 Euroopa võrkpallikoondist.
Alagruppide protseduur.
Alagruppide moodustamine.
Loosimine toimus 16. novembril 2022 Napolis, Itaalias.
Bhava

Bhava ehk olemasolu (sanskriti keeles "bhava"; tiibeti keeles "srid pa"; hiina keeles 有 "you"; jaapani keeles "yū") on budismis oluline mõiste.
Olemasolu võib budistlikus kosmoloogias olla kolmikilma sünonüüm, kuid see võib tähistada ka kujude valda või ihade valda.
Olemasolu ehk saamine on sõltuvusliku tekkimise ahela 10. lüli tähenduses ‘olevaks saamine’.
Olemasolu sansaaras võib juba ise olla takistuseks või meelemürgiks vainsel edenemisel virgumise poole. 
Vaata ka.
Kuus olemasolu valdkonda
Sky Classics

Sky Classics oli ainus Eesti klassikalise muusika raadio. Levis ainult Tallinnas ja Harjumaal sagedusel 93,8.
Vaade (budism)

Vaade (sanskriti keeles "dṛṣṭi"; paali keeles "diṭṭhi"; tiibeti keeles "lta"; hiina keeles ⾒ "jian"; jaapani keeles "ken") on budismis mõiste, mis võib olla kasutusel mitmeti.
1. Vaade ehk arvamus või seisukoht, mis ei ole kooskõlas budismi õpetusega. Kõige vääramaks ja raskemini kõrvaldatavamaks peetakse vaadet iseenda (sanskriti keeles "ātman") tegelikust olemasolust ehk isetuse mitte mõistmist. Põhimõtteliselt on aga kõik vaated väärad, kuna ükskõik missugusest vaatest kinnihoidmine takistab virgumist. Seetõttu peaks edasijõudnu suhtuma võrdselt kõikidesse vaadetesse ja neist järk-järgult vabanema. 
2. Õige vaade (sanskriti keeles "samyagdṛṣṭi") on seevastu õilsa kaheksaosalise tee esimene osa.
Carmel-by-the-Sea

Carmel-by-the-Sea (sageli lihtsalt Carmel) on linn USA-s California osariigis Monterey maakonnas. See asub Vaikse ookeani ääres Monterey poolsaarel San Franciscost umbes 190 km lõunas ja Montereyst 5 km lõunas.
Elanike arv on 2020. aasta rahvaloenduse seisuga 3220. Aastal 2010 oli elanikke 3722.
Linnaõigused sai Carmel-by-the-Sea 31. oktoobril 1916.
Carmel-by-the-Seas valitseb California rannikualadele iseloomulik jahedate suvedega lähistroopiline vahemereline kliima. Keskmine õhutemperatuur on jaanuaris 6−15°C, juulis 15−21 °C. Sajab 517 mm aastas. Sademeid langeb peamiselt oktoobrist aprillini. Suvekuudel sajab harva. Suved on sageli pilvised.
Linn on tuntud oma looduskauni maastiku ja rikka kultuuriajaloo poolest. 1910. aastal kirjutati, et 60% linna hoonetest olid ehitanud inimesed, kelle töö oli seotud esteetilise kunstiga. Linnas on elanud palju kultuuriinimesi, näiteks kirjanik Jack London ja fotograaf Edward Weston. Paljud linna volikokku valitud esindajad on olnud seotud kunstiloomega, samuti on Carmel-by-the-Sea linnapeade seas olnud palju kunstnikke ja luuletajaid. Aastatel 1986–1988 oli Carmel-by-the-Sea linnapea filminäitleja ja -lavastaja Clint Eastwood.
1910. aastal avati Carmel-by-the-Seas esimene Kaljumäestikust läänes paiknev vabaõhuteater Forest Theater.
1935. aastast peetakse Carmel-by-the-Seas Johann Sebastian Bachi muusikafestivali.
T-62

T-62 on Nõukogude Liidu lahingutank, mida hakati arendama 1950. aastatel ja mis võeti relvastusse 12. augustil 1961. 1960. ja suuresti ka 1970. aastatel oli see põhiline Nõukogude Liidu lahingutank, mis külma sõja lõpuks moodustas 24% NSV Liidu tankiarsenalist.
Tanki soomuskaitse on tänapäevaste parameetrite järgi nõrk ja neid on lihtne hävitada isegi kergete tankitõrjegranaadiheitjaga.
Ajalugu.
T-62 loodi edasiarendusena tankiseeriast T-54/T-55. Kasutati mitmeid eellase disainielemente, nt paksult soomustatud torni. Erinevalt senistest, vintrauaga kahurit kasutavatest mudelitest, oli T-62 esimene sileraudse kahuriga tank ja suutis seetõttu tulistada APFSDS-laskemoona.
Aastatel 1962–1973 toodeti 19 019 tanki. Lisaks Nõukogude Liidule tootis tanki ka Põhja-Korea.
1980. aastatel prooviti tanki lahinguvõimet parandada. Kuid pearelva välja vahetada või muud olulist muuta ei õnnestunud. T-62M moderniseerimine hõlmas täiendava tornisoomuse paigaldamist, mis lisas tornile iseloomulikud "kulmud". 580 hj mootori asendati 690 hj mootoriga, lisati laserkaugusmõõtja ja 115 mm kahur sai laserjuhtimisega raketid 9K116-2. 
Umbes 20 000 tankist moderniseeriti 785, kusjuures kõik tankid ei saanud uut tehnikat, sest puudus oli mootoritest, tulejuhtimissüsteemi komponentidest, ballistilistest arvutitest jm. Nii jäid tuhanded T-62-d üldiselt 1950. aastate tehnoloogilisele tasemele. Sellele vaatamata kasutati lahingutegevuses neid Afganistani sõjas, Tšetšeenia sõdades ja Gruusia sõjas.
2012. aasta seisuga oli Venemaal ladustatud üle 900 T-62 tanki, mis kõik anti üle hoiubaasidele, kus need plaaniti lammutada enne 2013. aastat. Otsust lükati edasi ning 2015. aasta paiku hakkas Venemaa tanke hoidlatest välja võtma ja Bashshār al-Asadi armee jaoks Süüriasse toimetama.
Vene-Ukraina sõda.
Venemaa on kasutanud 2022. aastal alanud sõjas Ukraina vastu T-62M-i ja T-62MV-d. Ukraina ühendas omavahel T-62-e kere BMP-2-e torniga, millest moodustus uus tuletoetussoomuk, mida nimetati BMPV-ks.
Carson

Carson on linn USA-s California osariigis Los Angelese maakonnas. See asub Los Angelese kesklinnast umbes 20 km kaugusel lõunas.
Elanike arv on 2020. aasta rahvaloenduse seisuga 95 558. Aastal 2010 oli elanikke 91 714.
Carsonist lõunasse jääb Los Angelese Wilmingtoni linnaosa ja läände Harbor Gateway linnaosa. Teised naaberlinnad on Compton kirdes ja Long Beach idas.
Carson sai linnaõigused 20. veebruaril 1968.
Carsoni rahvastik on multikultuurne. 2010. aasta seisuga moodustasid 23,8% valged, 25,6% aasialased ja 23,8% mustanahalised. Ladinaaameeriklasi (sõltumata rassist) oli 38,6%.
Carsonis tegutseb 1960. aastal asutatud kõrgkool California State University, Dominguez Hills.
Carsonis asub spordikompleks Dignity Health Sports Park, kus asub jalgpalliklubi LA Galaxy kodustaadion.
Callum O'Dowda

Callum Joshua Ryan O'Dowda (sündinud 23. aprillil 1995 Kidlingtonis) on Inglismaal sündinud Iirimaa jalgpallur, kes mängib vasaku äärepoolkaitsjana Inglismaa esiliigaklubis Cardiff City ja Iirimaa jalgpallikoondises.
Ta alustas klubikarjääri Oxford Unitedis. Klubi põhimeeskonnas debüteeris ta Inglismaa tugevuselt kolmandas liigas hooajal 2013/14.
Aastatel 2016–2022 mängis O'Dowda Inglismaa esiliigaklubis Bristol City.
2022. aasta juunis sõlmis ta kolmeaastase lepingu Cardiff Cityga.
Tänu sellele, et tema vanaisa oli iirlane, sai O'Dowda õiguse koondises Iirimaad esindada. Aastatel 2015–2016 mängis ta 11 korral Iirimaa kuni 21-aastaste koondises. Iirimaa põhikoondises tegi ta debüüdi 31. mail 2016 mängus Valgevene vastu.
Jelnica

Jelnica on küla Poolas Lublini vojevoodkonnas Biała Podlaska maakonnas Międzyrzec Podlaski vallas. Jelnica asub Międzyrzec Podlaskist umbes 6 km ja Biała Podlaskast ligikaudu 31 läänes.
Ulhówek

Ulhówek on küla Poolas Lublini vojevoodkonnas Tomaszów Lubelski maakonnas, Ulhóweki valla halduskeskus. Ulhówek asub Ukraina piirist 5 km kaugusel ja Tomaszów Lubelskist ligikaudu 27 km idas.
Ulhówekit on esmamainitud 1388. aastal.
Milvi Martina Piir

Milvi Martina Piir (sündinud 30. jaanuaril 1971) on eesti kirjanik, luuletaja, ajaloolane ja kasvatusteadlane. 
Ta on kirjutanud ka ajalooõpikuid ning on raadiosarja "Naine ajas" autor.
Württemberg-Hohenzollern

Württemberg-Hohenzollern oli Lääne-Saksamaa liidumaa, mis loodi 1945. aastal Prantsusmaa Teise maailmasõja-järgse okupatsioonitsooni osana. Selle pealinn oli Tübingen. 1952. aastal liideti see vastloodud Baden-Württembergi liidumaaga.
Ajalugu.
Württemberg-Hohenzollernit ei tohiks segi ajada samanimelise suurema "gauga", mis tekkis lühikeseks ajaks Kolmanda riigi ajal.
Württemberg-Hohenzollern koosnes endise Württembergi liidumaa lõunaosast ja Preisimaa Hohenzollerni halduspiirkonnast. Württembergi põhjaosast sai Württemberg-Badeni liidumaa USA haldusalas. Jaotus põhja- ja lõunaosa vahel tehti nii, et Karlsruhet ja Münchenit ühendav Autobahn (tänapäeval A8) oli täielikult Ameerika tsoonis.
18. mail 1947 võeti vastu uus põhiseadus ja valiti Württemberg-Badeni esimene parlament. Lääne-Saksamaa moodustumisega 23. mail 1949 ühines Württemberg-Baden liitvabariigiga.
24. septembril 1950 korraldati Württemberg-Hohenzollernis, Württemberg-Badenis ja Lõuna-Badenis rahvaküsitlus seoses kolme liidumaa ühinemisega. Avalik rahvahääletus toimus 16. detsembril 1951. Kõik kolm liidumaad ühendati ja 25. aprillil 1952 loodi tänapäevane Baden-Württembergi liidumaa.
Scuderia AlphaTauri

Scuderia AlphaTauri, või lihtsalt AlphaTauri, on Itaalia Vormel 1 võistkond ja konstruktor. See on üks kahest konstruktorist, mille omanikuks on Austria ettevõte Red Bull, teine konstruktor on Red Bull Racing. Võistkond sai alguse vahetult enne 2020. aasta Vormel 1 hooaja algust, kui "Toro Rosso" nimeks sai "AlphaTauri", et turundada oma AlphaTauri moemärki. Franz Tosti ja Helmut Marko sõnul pole Scuderia AlphaTauri enam noortevõistkond vaid hoopis Red Bull Racingu sõsarvõistkond.
Päritolu.
2019. aasta septembris andis Toro Rosso märku kavatsusest järgmiseks hooajaks oma nime muuta. 1. detsembril 2019 andis võistkond teada, et uueks nimeks saab "AlphaTauri", et turundada emaettevõtte, Red Bulli, moemärki AlphaTauri. Võistkonna uueks nimeks sai "Scuderia AlphaTauri" pärast 14 aastat "Scuderia Toro Rosso" nime kandmist. Faenzas paikneva võistkonna ajalugu saab algab 1985. aasta Vormel 1 hooajast, kui loodi Minardi võistkond. Alates . aastast omab võistkonda Red Bull GmbH.
Ajalugu.
2020.
AlphaTauri debüüthooajal olid nende sõitjateks Daniil Kvyat ja Pierre Gasly. Võistkond jätkas Honda jõuallikate kasutamist, pärast edukat edukat esimest hooaega partneritena . aastal. Sérgio Sette Câmara, Sébastien Buemi, ja Jüri Vips palgati võistkonna testisõitjateks. Võistkond saavutas oma esimese poodiumikoha ja võidu AlphaTauri nime all 2020. aasta Itaalia Grand Prix'l, mis ühtlasi oli ka Pierre Gasly esimene võit ning esimene võit prantslastele alates Olivier Panis' võidust 1996. aasta Monaco Grand Prix'l 24 aastat varem. AlphaTauri lõpetas hooaja seitsmendana 107 punktiga, millest 75 teenis Gasly ja 32 Kvyat.
2021.
2021. aasta hooajal jätkas AlphaTauri Pierre Gaslyga ning palkas Kvyati asendajaks noore jaapanlase Yuki Tsunoda. Gasly saavutas hooaja ainukese poodiumikoha Aserbaidžaani Grand Prix'l, lõpetades kolmandal kohal. Gasly lõpetas veel neljandal kohal Hollandi ja Mehhiko Grand Prix'del. Tsunoda parimaks tulemuseks jäi neljas koht hooaja viimasel etapil Abu Dhabis.
2022.
AlphaTauri jätkas uuel hooajal Gasly ja Tsunodaga. Võistkond jätkab Honda jõuallikaga, mis sellest hooajast kannab Red Bulli nime, pärast seda, kui Honda otsustas loobuda edasisest võistlemisest 2021. aasta hooaja järel.